title: A Tanács 2005/680/KKBP határozata (2005. augusztus 12.) az Európai Unió és a Kongói Demokratikus Köztársaság közötti, az Európai Unió Kongói Demokratikus Köztársaságbeli EUPOL Kinshasa rendőri missziójának jogállásáról és tevékenységéről szóló megállapodás megkötéséről

text:
               1.10.2005

               HU

               Az Európai Unió Hivatalos Lapja

               L 256/57

         A TANÁCS 2005/680/KKBP HATÁROZATA
   (2005. augusztus 12.)
   az Európai Unió és a Kongói Demokratikus Köztársaság közötti, az Európai Unió Kongói Demokratikus Köztársaságbeli EUPOL Kinshasa rendőri missziójának jogállásáról és tevékenységéről szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 24. cikkére,
   tekintettel az elnökség ajánlására,
   mivel:

               (1)

               2004. december 9-én a Tanács elfogadta az Európai Uniónak az Integrált Rendőri Egységre vonatkozó kinshasai (KDK) rendőri missziójáról (EUPOL „Kinshasa”) szóló 2004/847/KKBP együttes fellépést (1).

               (2)

               Az említett együttes fellépés 13. cikke rendelkezik arról, hogy az EUPOL Kinshasa kongói demokratikus köztársaságbeli személyzetének jogállását – beleértve adott esetben az EUPOL Kinshasa lebonyolításához és zavartalan működéséhez szükséges kiváltságokat, mentességeket és további garanciákat – a Szerződés 24. cikkében megállapított eljárásnak megfelelően kell meghatározni.

               (3)

               Az elnökség munkáját segítő főtitkár/a KKBP főképviselője, akinek a Tanács 2005. január 24-én felhatalmazást adott tárgyalások megkezdésére az elnökség nevében, lefolytatta az EUPOL Kinshasa jogállásáról és tevékenységéről szóló megállapodás megkötésére irányuló tárgyalásokat a Kongói Demokratikus Köztársaság kormányával.

               (4)

               A megállapodás 11. cikkének (4) bekezdése ellenére, a termékek és szolgáltatások beszerzésére irányuló eljárásoknak meg kell felelniük az átláthatóság, az arányosság és az egyenlő bánásmód elveinek, valamint a megkülönböztetés tilalmának.

               (5)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és a Kongói Demokratikus Köztársaság közötti, az Európai Unió EUPOL Kinshasa Kongói Demokratikus Köztársaságbeli rendőri missziójának jogállásáról és tevékenységéről szóló megállapodást az Unió jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személyt.
   3. cikk
   Ezt a határozatot az Európai Unió Hivatalos Lapjában ki kell hirdetni (2).
   4. cikk
   Ez a határozat az elfogadásának napján lép hatályba.

      Kelt Brüsszelben, 2005. augusztus 12-én.

            a Tanács részéről

            az elnök

         J. STRAW

      (1)  HL L 367., 2004.12.14., 30. o.

      (2)  A megállapodás hatálybalépésének napját a Tanács Főtitkársága hirdeti ki az Európai Unió Hivatalos Lapjában.
   FORDÍTÁS
   MEGÁLLAPODÁS
   az Európai Unió és a Kongói Demokratikus Köztársaság között az Európai Unió Kongói Demokratikus Köztársaságban működő (EUPOL Kinshasa) rendőri missziója jogállásáról és tevékenységéről
   egyrészről
   A KONGÓI DEMOKRATIKUS KÖZTÁRSASÁG KORMÁNYA, a továbbiakban: a fogadó fél,
   és másrészről
   AZ EURÓPAI UNIÓ, a továbbiakban: az EU,
   a továbbiakban együttesen: a felek,
   FIGYELEMMEL:

               a)

               Antoine Ghonga, a fogadó fél külügyminisztere 2003. október 20-án a főtitkárhoz/a közös kül- és biztonságpolitika főképviselőjéhez (főtitkár/főképviselő) írt levelére, amelyben segítséget kért az EU-tól az Integrált Rendőri Egység (IPU – Integrated Police Unit) felállításához, amely hozzájárulhat az állami intézmények védelmének biztosításához és erősítheti a fogadó fél belbiztonsági apparátusát;

               b)

               Joseph Kabila elnök 2004. február 16-án a főtitkárhoz/főképviselőhöz írt levelére, amelyben felkérte az EU-t egy, az IPU-t bizonyos feltételek mellett felügyelő, útmutatásokkal és tanácsokkal segítő rendőri missziónak Kinshasába való telepítésére, és a főtitkár/főképviselő 2004. április 4-i válaszára, amelyben elfogadta a felkérést az említett feltételek mellett;

               c)

               az Európai Uniónak az Integrált Rendőri Egységre vonatkozó kinshasai (KDK) rendőri missziójáról (EUPOL „Kinshasa”) szóló, 2004. december 9-i 2004/847/KKBP tanácsi együttes fellépésre (1);

               d)

               az EUPOL Kinshasa időtartamára, amely előreláthatóan a 2005. év végéig tart;

               e)

               arra, hogy az e megállapodásban meghatározott kiváltságok és mentességek célja nem az egyes személyek előnyben részesítése, hanem az EU-misszió hatékony működésének biztosítása, és

               f)

               arra az óhajra, hogy e megállapodással szabályozzák az Európai Unió Kongói Demokratikus Köztársaságbeli rendőri missziójának jogállását, és következésképpen megállapítsák a kiváltságait és mentességeit,

         A KÖVETKEZŐKBEN ÁLLAPODTAK MEG:
   1. cikk
   Hatály és fogalommeghatározások
   (1)   E megállapodás rendelkezéseit és a fogadó fél által vállalt bármely kötelezettséget, illetve az EUPOL Kinshasa vagy az EUPOL Kinshasa személyzete részére biztosított bármely kiváltságot, mentességet vagy engedményt kizárólag a fogadó fél területén kell alkalmazni.
   (2)   E megállapodás alkalmazásában:

               a)

               „EUPOL Kinshasa”: az EU rendőri missziója a fogadó félnél, amelyet a 2004/847/KKBP együttes fellépés hozott létre, beleértve a missziónak a fogadó fél területén telepített, az EUPOL Kinshasa-hoz tartozó összetevőit, erőit, egységeit, parancsnokságait és személyi állományát.

               b)

               „misszióvezető/rendőrbiztos”: az EUPOL Kinshasa irányítására az Európai Unió Tanácsa által kinevezett misszióvezető/rendőrbiztos.

               c)

               „az EUPOL Kinshasa személyi állománya”: a misszióvezető/rendőrbiztos, az EUPOL Kinshasa misszióban való részvételre az EU által felkért, az EU tagállamaiból, intézményeiből és harmadik országokból kiküldött személyi állomány, valamint az EUPOL Kinshasa által szerződéses alapon toborzott nemzetközi személyzet, akiket a misszió előkészítésére, támogatására és végrehajtására alkalmaznak, a kereskedelmi beszállítókat és a helyi személyzetet kivéve.

               d)

               „parancsnokság”: az EUPOL Kinshasa kinshasai főparancsnoksága és a kasangului képzési központ.

               e)

               „küldő állam”: bármely EU-tagállam vagy harmadik ország, amely az EUPOL Kinshasa misszióba személyi állományt küldött.

               f)

               „helyiségek”: az EUPOL Kinshasa tevékenységeinek végzéséhez, valamint az EUPOL Kinshasa személyi állományának elszállásolásához szükséges épületek, létesítmények és földterület.

         2. cikk
   Általános rendelkezések
   (1)   Az EUPOL Kinshasa és az EUPOL Kinshasa személyi állománya tiszteletben tartja a fogadó fél törvényeit és rendelkezéseit, és tartózkodik minden, feladatainak pártatlan és nemzetközi jellegével összeegyeztethetetlen vagy e megállapodás rendelkezéseinek ellentmondó fellépéstől vagy tevékenységtől.
   (2)   Az EUPOL Kinshasa e megállapodás szerinti feladatainak végrehajtása tekintetében autonómiát élvez. A fogadó fél tiszteletben tartja az EUPOL Kinshasa egységes és nemzetközi jellegét.
   (3)   A misszióvezető/rendőrbiztos értesíti a fogadó fél kormányát parancsnoksága elhelyezkedéséről.
   (4)   A misszióvezető/rendőrbiztos a fogadó fél külügyminisztériuma részére eljuttatott értesítő listán rendszeresen és késedelem nélkül tájékoztatja a fogadó fél kormányát a fogadó fél területén állomásozó EUPOL Kinshasa személyi állomány létszámáról, tagjainak nevéről és állampolgárságáról.
   3. cikk
   Azonosítás
   (1)   Az EUPOL Kinshasa személyi állományának tagjait EUPOL Kinshasa személyazonosító kártyával látják el és azonosítják, amit állandóan magukkal kell hordaniuk. A fogadó fél illetékes hatóságai részére átadják az EUPOL Kinshasa személyazonosító kártya egy mintapéldányát.
   (2)   A fogadó fél külügyminisztériuma a 6. cikkben meghatározottak szerint jogállásuknak megfelelő személyazonosító kártyával látja el az EUPOL Kinshasa személyi állományának tagjait.
   (3)   Az EUPOL Kinshasa járműveit és más szállítóeszközeit megkülönböztető EUPOL Kinshasa azonosító jelzéssel kell ellátni, amelynek mintáját a fogadó fél illetékes hatóságainak kell átadni.
   (4)   Az EUPOL Kinshasa számára engedélyezik az EU-lobogó elhelyezését a főparancsnokság épületén, illetve másutt, a misszióvezető döntése alapján magában vagy a fogadó fél lobogójával együtt. Az EUPOL Kinshasa missziót alkotó nemzeti egységek nemzeti zászlói vagy jelvényei a misszióvezető döntése szerint feltüntethetők az EUPOL Kinshasa helyiségein, járművein és egyenruháin.
   4. cikk
   Határátlépés, mozgás és jelenlét a fogadó fél területén
   (1)   Az EUPOL Kinshasa személyi állománya, eszközei és szállítóeszközei a hivatalos határátkelőhelyeken, tengeri kikötőkön és nemzetközi légifolyosókon keresztül lépik át a fogadó fél határát.
   (2)   A fogadó fél elősegíti az EUPOL Kinshasa és az EUPOL Kinshasa személyi állományának a fogadó fél területére történő belépését, illetve a terület elhagyását. A fogadó fél területére történő belépés és a terület elhagyása során történő útlevél-ellenőrzést kivéve, az EUPOL Kinshasa missziós tagságról szóló igazolással rendelkező személyi állománya mentes az útlevél-, vízum- és bevándorlási szabályok, illetve a bevándorlási vizsgálat bármely formája alól.
   (3)   Az EUPOL Kinshasa személyi állománya mentes a fogadó fél külföldiek nyilvántartására és ellenőrzésére vonatkozó rendelkezései alól, de nem nyer tartózkodási vagy állandó lakóhely szerzésére való jogot a fogadó fél területén.
   (4)   Az EUPOL Kinshasa eszközeinek – beleértve az EUPOL Kinshasa személyi állományának oldalfegyvereit – és szállítóeszközeinek a fogadó fél területére a misszió érdekében történő belépéséhez, áthaladásához, illetve kilépéséhez az EUPOL Kinshasa mentességi bizonyítványt állít ki, amelyhez leltárt is mellékelnek. Ezen eszközök és szállítóeszközök minden más vámokmány benyújtási kötelezettsége alól mentesek. A fogadó fél területére való be- vagy kilépéskor a bizonyítvány másolatát továbbítják az illetékes hatóságokhoz. A bizonyítvány formátuma az EUPOL Kinshasa és a fogadó fél illetékes hatóságai közötti megállapodás tárgya.
   (5)   A misszió támogatására használt járművek és légi járművek mentesek a helyi engedélyezési vagy nyilvántartási kötelezettségek alól. A vonatkozó nemzetközi szabványokat és szabályozásokat továbbra is alkalmazni kell.
   (6)   Az EUPOL Kinshasa személyi állományának tagjai érvényes nemzeti járművezetői engedély birtokában vezethetnek gépjárművet a fogadó fél területén. A fogadó fél adó vagy illeték kiszabása nélkül érvényesnek ismeri el az EUPOL Kinshasa személyi állományának tagjai részére kibocsátott járművezetői engedélyeket.
   (7)   Az EUPOL Kinshasa és az EUPOL Kinshasa személyi állománya, valamint járműveik, légi járműveik és más szállítóeszközeik, felszereléseik és készleteik teljes és korlátlan mozgásszabadságot élveznek a fogadó fél területén, annak légterét is beleértve. Szükség esetén a 17. cikknek megfelelően technikai jellegű megegyezések megkötésére kerülhet sor.
   (8)   A misszió céljai érdekében az EUPOL Kinshasa személyi állománya és az EUPOL Kinshasa által alkalmazott helyi személyzet tagjai hivatali feladataik ellátása során a közutakat, hidakat és repülőtereket mindenfajta vámtól, díjtól, illetéktől, adótól vagy más költségtől mentesen vehetik igénybe.
   5. cikk
   Az EUPOL Kinshasa kiváltságai és mentességei
   (1)   Az EUPOL Kinshasa a diplomáciai kapcsolatokról szóló 1961. április 18-i bécsi egyezmény (a továbbiakban: bécsi egyezmény) alapján a diplomáciai missziókéval egyenértékű jogállást élvez.
   (2)   A bécsi egyezménynek megfelelően az EUPOL Kinshasa, annak vagyona, pénzeszközei és eszközei mentességet élveznek a fogadó fél büntető, polgári és közigazgatási joghatósága alól.
   (3)   Az EUPOL Kinshasa helyiségei sérthetetlenek. A fogadó fél képviselőinek belépése a misszióvezető/rendőrbiztos beleegyezése nélkül minden esetben tilos.
   (4)   Az EUPOL Kinshasa helyiségei, azok berendezése és az ott található más eszközök, valamint szállítóeszközök mentesek a házkutatás, hatósági igénybevétel, lefoglalás vagy végrehajtás alól.
   (5)   Az EUPOL Kinshasa irattára és dokumentumai mindenkor sérthetetlenek.
   (6)   Az EUPOL Kinshasa levelezése a bécsi egyezmény alapján a hivatalos levelezésnek biztosítottal egyenértékű jogállást élvez.
   (7)   Feltéve, hogy azokat a misszió céljaira szánják, az áruk és szolgáltatások behozatala, valamint a helyiségei tekintetében az EUPOL Kinshasa mentes bármely nemzeti vagy helyi teher, adó és más hasonló díj alól.
   (8)   Feltéve, hogy azokat a misszió céljaira szánják, a belföldi piacon vásárolt áruk és szerződtetett szolgáltatások tekintetében az EUPOL Kinshasa bármely nemzeti vagy helyi teher, adó – a hozzáadottérték-adót is beleértve – és más hasonló díj alól a fogadó fél jogszabályaival összhangban mentes, vagy a fogadó fél ezeket visszatéríti részére.
   (9)   A fogadó fél engedélyezi az árucikkek behozatalát a misszió részére, és biztosítja azok mentességét a vámok, adók és kapcsolódó díjak alól, a tárolás, fuvarozás és hasonló szolgáltatások díjai kivételével.
   6. cikk
   Az EUPOL Kinshasa személyzetének kiváltságai és mentességei
   (1)   Az EUPOL Kinshasa személyi állománya számára a bécsi egyezményben diplomáciai alkalmazottaknak biztosítottakkal egyenértékű kiváltságokat és mentességeket biztosítanak, amelynek megfelelően az EU-tagállamok rendelkeznek elsődleges joghatósággal. E kiváltságokat és menteségeket az EUPOL Kinshasa személyi állománya részére a misszió időtartamára, illetve a misszió során korábban elvégzett hivatalos feladataik tekintetében az azt követő időszakra biztosítják.
   (2)   A főtitkár/főképviselő a küldő állam illetékes hatóságának, illetve a küldő EU intézménynek kifejezett beleegyezésével eltekinthet az EUPOL Kinshasa személyi állományának mentességétől, amennyiben az ilyen mentesség akadályozná az igazságszolgáltatás menetét és a mentesség az EU érdekeinek sérelme nélkül feladható.
   (3)   Az EUPOL Kinshasa személyi állománya jogosult a személyes használatra szánt cikkek vámok és más korlátozások nélküli behozatalára, illetve kivitelére. Az EUPOL Kinshasa személyi állománya jogosult a személyes használatra szánt cikkek vámok és más korlátozások nélküli megvásárlására, illetve kivitelére; a belföldi piacon vásárolt áruk és szolgáltatások tekintetében az EUPOL Kinshasa személyi állománya mentes a fogadó fél jogszabályai szerinti hozzáadottérték-adó és más adók alól.
   (4)   Az EUPOL Kinshasa személyi állománya a foglalkoztatásból származó járandóságok és illetmények tekintetében mentességet élvez a fogadó fél terhei és adói alól. Abban az esetben, ha az adózási kötelezettség bármely formája a tartózkodás függvénye, az EUPOL Kinshasa misszióba kiküldött személyi állomány és az EUPOL Kinshasa által szerződéses alapon nemzetközileg toborzott személyzet által a fogadó fél területén feladataik teljesítése céljából eltöltött időszakok nem tekintendők tartózkodási időszaknak.
   7. cikk
   Az EUPOL Kinshasa alkalmazásában álló helyi személyzet
   Az EUPOL Kinshasa alkalmazásában álló, a fogadó fél területén állampolgársággal vagy állandó lakóhellyel rendelkező helyi személyzet a bécsi egyezménynek megfelelően a fogadó fél területén diplomáciai missziók céljára helyileg foglalkoztatott személyzetével egyenértékű jogállást élvez.
   8. cikk
   Biztonság
   (1)   A fogadó fél saját lehetőségeit felhasználva teljes körű felelősséget vállal az EUPOL Kinshasa személyi állományának biztonságáért.
   (2)   E célból a fogadó fél meghoz minden szükséges intézkedést az EUPOL Kinshasa és az EUPOL Kinshasa személyi állományának védelme és biztonsága érdekében. A fogadó fél által javasolt különleges rendelkezéseket a végrehajtás előtt minden esetben egyeztetni kell a misszióvezető/rendőrbiztossal. A fogadó fél engedélyezi és költségmentesen támogatja az EUPOL Kinshasa személyi állományának egészségügyi okokból történő evakuálásával kapcsolatos tevékenységeket. Szükség esetén a 17. cikkben említettek szerint kiegészítő megállapodások megkötésére kerülhet sor.
   (3)   Az EUPOL Kinshasa személyi állománya a misszióvezető/rendőrbiztos döntésének függvényében önvédelmi célból oldalfegyverek viselésére jogosult.
   (4)   Az EUPOL Kinshasa rendőri feladatot nem láthat el.
   9. cikk
   Egyenruha és fegyverek
   (1)   Az EUPOL Kinshasa személyi állománya az EUPOL Kinshasa megkülönböztető azonosító jelzésével ellátott nemzeti egyenruhát vagy civil ruhát visel.
   (2)   Az egyenruha viseléséről a misszióvezető/rendőrbiztos által kiadott szabályok rendelkeznek.
   (3)   Az EUPOL Kinshasa személyi állománya oldalfegyvereket és lőszert tarthat magánál, a 8. cikk (3) bekezdésével összhangban.
   10. cikk
   Együttműködés és az információhoz való hozzáférés
   (1)   A fogadó fél teljes körű együttműködést és támogatást biztosít az EUPOL Kinshasa és az EUPOL Kinshasa személyi állománya részére.
   (2)   Az EUPOL Kinshasa misszió teljesítéséhez igény és szükség esetén a fogadó fél biztosítja a következőket:

               a)

               az EUPOL Kinshasa személyi állománya részére tényleges hozzáférés a fogadó fél felügyelete alá tartozó épületekhez, létesítményekhez, helyszínekhez és szolgálati járművekhez;

               b)

               az EUPOL Kinshasa személyi állománya részére tényleges hozzáférés az EUPOL Kinshasa megbízatására vonatkozó, a felügyelete alá tartozó dokumentumokhoz, anyagokhoz és információhoz.

         (3)   A misszióvezető/rendőrbiztos és a fogadó fél kormánya rendszeres konzultációt folytat és meghozza a szükséges intézkedéseket a szoros és kölcsönös kapcsolattartás valamennyi megfelelő szinten való biztosítása érdekében. A fogadó fél összekötő tisztet nevezhet ki az EUPOL Kinshasa misszióhoz.
   11. cikk
   Támogatás és szerződéskötés a fogadó fél részéről
   (1)   Az EUPOL Kinshasa kérése esetén a fogadó fél kész segítséget nyújtani a megfelelő helyiségek megtalálásában.
   (2)   Amennyiben igény van rá, és lehetőség nyílik rá, a fogadó fél a tulajdonában lévő helyiségeket költségmentesen rendelkezésre bocsátja.
   (3)   Eszközeihez és lehetőségeihez mérten a fogadó fél hozzájárul az EUPOL Kinshasa előkészítéséhez, telepítéséhez, végrehajtásához és támogatásához. A fogadó fél részéről az EUPOL Kinshasa részére biztosított segítségnyújtásra és támogatásra az IPU-ra vonatkozókkal megegyező feltételek érvényesek.
   (4)   Az EUPOL Kinshasa törekedni fog arra, hogy – figyelemmel a misszió követelményeire – a lehető legnagyobb mértékben helyben kössön szerződéseket a szolgáltatások, áruk és a személyzet vonatkozásában.
   12. cikk
   Rendelkezések az EUPOL Kinshasa személyi állománya tagjainak elhalálozása esetére
   (1)   A misszióvezető/rendőrbiztosnak jogában áll megtenni a szükséges intézkedéseket és gondoskodni az EUPOL Kinshasa személyi állománya bármely elhalálozott tagjának, valamint az elhalálozott személy bármely személyes tulajdonának hazaszállításáról.
   (2)   Az EUPOL Kinshasa személyi állománya elhalálozott tagjainak boncolását csak a küldő állam, illetve – nemzetközi személyzet esetében – a személy állampolgársága szerinti állam hozzájárulásával és az EUPOL Kinshasa és/vagy az érintett állam képviselőjének jelenlétében lehet elvégezni.
   13. cikk
   Kommunikáció
   (1)   Az EUPOL Kinshasa missziónak jogában áll rádió adó- és vevőállomásokat, valamint műholdrendszereket telepíteni és üzemeltetni a megfelelő frekvenciák használatával, az e megállapodás 17. cikkének megfelelően megkötendő megállapodásokra is figyelemmel.
   (2)   Az EUPOL Kinshasa korlátlan kommunikációra jogosult rádió (beleértve a műholdon keresztül történő, valamint a hordozható vagy kézi készülékeket is), telefon, távíró, telefax és más eszközök segítségével, jogosult továbbá a misszió céljára az EUPOL Kinshasa helyiségein belüli, illetve a létesítmények közötti kommunikáció biztosításához szükséges eszközök telepítésére, kábel- és földvezeték fektetését is beleértve, a fogadó fél szabályozásának megfelelően.
   14. cikk
   Kártalanítás haláleset, sérülés, kár vagy veszteség esetén
   (1)   A tagállamok, az EUPOL Kinshasa misszióban részt vevő más államok, illetve EU intézmények nem kötelesek megtéríteni a polgári zavargásokkal, az EUPOL Kinshasa vagy személyi állománya védelmével kapcsolatos tevékenységekből, valamint a műveleti szükségletekkel együtt járó eseményekből eredő igényeket.
   (2)   Bármely más polgári jogi jellegű igényt, az EUPOL Kinshasa helyben foglalkoztatott személyzetének igényeit is beleértve, amelyben az EUPOL Kinshasa misszió vagy annak bármely tagja érintett, és amely e megállapodás rendelkezései szerint nem tartozik a fogadó fél joghatósága alá, a fogadó fél hatóságain keresztül a misszióvezető/rendőrbiztoshoz kell benyújtani, majd az igényekkel a 17. cikkben említettek szerint a kártalanítási igények rendezésére és kezelésére vonatkozó eljárásokat megállapító külön megállapodásokban foglalkoznak. A kártalanítási igények az érintett állam előzetes beleegyezését követően rendezhetők.
   15. cikk
   Vitás kérdések
   (1)   Az e megállapodás alkalmazásával összefüggésben felmerülő bármely kérdést egy közös koordinációs csoportnak kell megtárgyalnia. Ez a csoport az EUPOL Kinshasa és a fogadó fél illetékes hatóságainak képviselőiből áll.
   (2)   Az előzetes rendezés elmaradása esetén az e megállapodás értelmezésével vagy alkalmazásával kapcsolatos vitás kérdéseket a fogadó fél és az EU képviselői diplomáciai úton rendezik.
   16. cikk
   Egyéb rendelkezések
   (1)   Minden olyan esetben, amikor e megállapodás az EUPOL Kinshasa és annak személyi állománya kiváltságaira, mentességeire és jogaira hivatkozik, a fogadó fél kormánya felelős az ilyen kiváltságok, mentességek és jogok érvényesítéséért és végrehajtásáért a fogadó fél megfelelő helyi hatóságain keresztül.
   (2)   E megállapodás rendelkezései nem tekinthetők, illetve nem értelmezhetőek az EU tagállamai vagy bármely más, az EUPOL Kinshasa misszióhoz hozzájáruló állam, illetve azok személyi állománya számára más megállapodások által biztosított jogoktól való eltérésnek.
   17. cikk
   Kiegészítő megállapodások
   Az e megállapodás végrehajtásához esetlegesen szükséges kiegészítő megállapodásokat a misszióvezető/rendőrbiztos és a fogadó fél közigazgatási hatóságai kötik meg.
   18. cikk
   Hatálybalépés és megszűnés
   (1)   Ez a megállapodás a mindkét fél általi aláírásának napján lép hatályba.
   (2)   Ez a megállapodás a felek között létrejött írásos megállapodással módosítható.
   (3)   Ez a megállapodás az EUPOL Kinshasa vagy annak teljes személyi állománya végleges távozásáig marad hatályban.
   (4)   Ezt a megállapodást a másik félhez intézett írásos értesítés útján lehet felmondani. A felmondás az arról szóló értesítésnek a másik fél által történő kézhezvételétől számított 60 nap elteltével lép hatályba.
   (5)   E megállapodás megszűnése vagy felmondása nem érinti a végrehajtásából a megszűnést vagy felbontást megelőzően eredő jogokat és kötelezettségeket.

      Kelt Kinshasa, 2005. szeptember 1-jén két eredeti példányban franciául.

            Az Európai Unió részéről

            A Kongói Demokratikus Köztársaság kormánya részéről

      (1)  HL L 367., 2004.12.14., 30. o.


title: 2009/81/EK,Euratom: A Tanács és a Bizottság határozata ( 2008. december 18. ) az egyrészről az Európai Közösségek és tagállamaik, másrészről a Kazah Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv megkötéséről

text:
               30.1.2009

               HU

               Az Európai Unió Hivatalos Lapja

               L 26/4

      A TANÁCS ÉS A BIZOTTSÁG HATÁROZATA

   (2008. december 18.)
   az egyrészről az Európai Közösségek és tagállamaik, másrészről a Kazah Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv megkötéséről
   (2009/81/EK, Euratom)
   AZ EURÓPAI UNIÓ TANÁCSA,
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 44. cikke (2) bekezdésére, 47. cikke (2) bekezdésének utolsó mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93. cikkére, 94. cikkére, 133. cikkére és 181a. cikkére, összefüggésben 300. cikke (2) bekezdésének második mondatával és 300. cikke (3) bekezdésének első albekezdésével,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel Bulgária és Románia csatlakozási okmányára és különösen annak 6. cikke (2) bekezdésére,
   tekintettel a Bizottság javaslatára,
   tekintettel az Európai Parlament véleményére (1),
   tekintettel a Tanács jóváhagyására az Európai Atomenergia-közösséget létrehozó szerződés 101. cikkének megfelelően,
   mivel:

               (1)

               Az egyrészről az Európai Közösség és tagállamai, másrészről a Kazah Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvet az Európai Közösség és a tagállamok nevében a 2008/777/EK tanácsi határozattal (2) összhangban 2008. szeptember 16-án aláírták.

               (2)

               A jegyzőkönyvet 2007. január 1-jétől a hatálybalépéséig ideiglenesen alkalmazzák.

               (3)

               A jegyzőkönyvet meg kell kötni,

         A KÖVETKEZŐKÉPPEN HATÁROZTAK:
   1. cikk
   Az egyrészről az Európai Közösségek és tagállamaik, másrészről a Kazah Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvet (3) a Közösség, az Európai Atomenergia közösség és a tagállamok nevében a Tanács jóváhagyja.
   2. cikk
   A jegyzőkönyv 3. cikkében előírt értesítést a Közösség nevében a Tanács elnöke teszi meg. A Bizottság elnöke egyidejűleg ilyen értesítést ad ki az Európai Atomenergia-közösség részéről.

      Kelt Brüsszelben, 2008. december 18-án.

            a Tanács részéről

            az elnök

         M. BARNIER

            a Bizottság részéről

            az elnök

         José Manuel BARROSO

      (1)  2008. szeptember 2-i vélemény (a Hivatalos Lapban még nem tették közzé).

      (2)  HL L 267., 2008.10.8., 23. o.

      (3)  HL L 267., 2008.10.8., 25. o.


title: Az Európai Parlament és a Tanács 1352/2008/EK határozata ( 2008. december 16. ) a Kultúra program (2007–2013) létrehozásáról szóló 1855/2006/EK határozat módosításáról (EGT-vonatkozású szöveg)

text:
               24.12.2008

               HU

               Az Európai Unió Hivatalos Lapja

               L 348/128

      AZ EURÓPAI PARLAMENT ÉS A TANÁCS 1352/2008/EK HATÁROZATA

   (2008. december 16.)
   a Kultúra program (2007–2013) létrehozásáról szóló 1855/2006/EK határozat módosításáról
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen 151. cikke (5) bekezdésének első francia bekezdésére,
   tekintettel a Bizottság javaslatára,
   az Európai Gazdasági és Szociális Bizottsággal folytatott konzultációt követően,
   a Régiók Bizottságával folytatott konzultációt követően,
   a Szerződés 251. cikkében megállapított eljárásnak megfelelően (1),
   mivel:

               (1)

               A 2006. december 12-i 1855/2006/EK európai parlamenti és tanácsi határozat (2) létrehozta a 2007–2013-as időszakra a Kultúra programot.

               (2)

               Az 1855/2006/EK határozat 8. cikkének (3) bekezdése előírja, hogy a program végrehajtásához szükséges összes, a (2) bekezdésben fel nem sorolt egyéb intézkedést a határozat 9. cikkének (3) bekezdésében meghatározott eljárásnak – azaz a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (3) létrehozott tanácsadó bizottsági eljárásnak – megfelelően kell meghozni.

               (3)

               Az 1855/2006/EK határozatnak ez a megszövegezése azt jelenti, hogy a határozat 8. cikkének (2) bekezdésében foglalt kiválasztási határozatokon kívüli egyéb kiválasztási határozatok a tanácsadó bizottsági eljárásnak, illetve a Parlament ellenőrzési jogának hatálya alá tartoznak.

               (4)

               E kiválasztási határozatok azonban elsősorban korlátozott időtartamú, hosszú döntéshozatali eljárásokkal összeegyeztethetetlen életciklusú projekteket érintenek, és nem igényelnek politikailag érzékeny döntéseket.

               (5)

               A szóban forgó eljárási szabályok két-három hónapos további késedelmet okoznak a támogatások pályázóknak történő odaítélési folyamatában. E szabályok számtalan késedelmet idéznek elő a támogatások kedvezményezettjei számára, aránytalan terhet rónak a programigazgatásra, és az odaítélt támogatások jellegénél fogva nem képviselnek hozzáadott értéket.

               (6)

               A kiválasztási határozatok gyorsabb és hatékonyabb végrehajtásának lehetővé tétele érdekében a tanácsadó bizottsági eljárást olyan kötelezettséggel kell felváltani, mely szerint a Bizottságnak haladéktalanul tájékoztatnia kell az Európai Parlamentet és a tagállamokat az 1855/2006/EK határozat végrehajtására irányuló összes olyan intézkedésről, amelyet bizottsági segítség nélkül végeztek,

         ELFOGADTA EZT A HATÁROZATOT:
   1. cikk
   Az 1855/2006/EK határozat a következőképpen módosul:

               1.

               A 8. cikk (3) bekezdése helyébe a következő szöveg lép:
               „(3)   A Bizottság, az említett határozat elfogadását követő két munkanapon belül, tájékoztatja a 9. cikkben említett bizottságot és az Európai Parlamentet az e határozat végrehajtása céljából hozott minden további kiválasztási határozatról. E tájékoztatás tartalmazza a beérkezett pályázatok leírását és elemzését, az értékelési és kiválasztási eljárás leírását, valamint mind a finanszírozásra javasolt, mind a visszautasított projektek felsorolását.”

               2.

               A 9. cikk (3) bekezdését el kell hagyni.

         2. cikk
   A Bizottság 2010. június 25-ig jelentést tesz az Európai Parlamentnek és a Tanácsnak e határozat hatásairól.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Strasbourgban, 2008. december 16-án.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         B. LE MAIRE

      (1)  Az Európai Parlament 2008. szeptember 2-i véleménye (a Hivatalos Lapban még nem tették közzé) és a Tanács 2008. november 20-i határozata.

      (2)  HL L 372., 2006.12.27., 1. o.

      (3)  HL L 184., 1999.7.17., 23. o.


title: A Tanács határozata (1995. július 24.) a Finn Köztársaságnak, az Osztrák Köztársaságnak és a Svéd Királyságnak az Európai Unióhoz való csatlakozása következtében az Európai Gazdasági Közösség és a Norvég Királyság között létrejött megállapodáshoz csatolt kiegészítő jegyzőkönyv elfogadásáról

text:
Fontos jogi nyilatkozat

|

31995D0312

Hivatalos Lap L 187 , 08/08/1995 o. 0014 - 0021

		A Tanács határozata(1995. július 24.)a Finn Köztársaságnak, az Osztrák Köztársaságnak és a Svéd Királyságnak az Európai Unióhoz való csatlakozása következtében az Európai Gazdasági Közösség és a Norvég Királyság között létrejött megállapodáshoz csatolt kiegészítő jegyzőkönyv elfogadásáról(95/312/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben a 228. cikk (2) bekezdésének első mondatával,tekintettel a Bizottság javaslatára,mivel a Bizottság tárgyalt a Közösség nevében az Európai Gazdasági Közösség és a Norvég Királyság között létrejött, 1973. május 14-én aláírt megállapodás [1] kiegészítő jegyzőkönyve elfogadásáról, hogy figyelembe vegyék a Finn Köztársaságnak, az Osztrák Köztársaságnak és a Svéd Királyságnak az Európai Unióhoz való csatlakozását;mivel ezt a kiegészítő jegyzőkönyvet jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Norvég Királyság között létrejött megállapodásnak a Finn Köztársaságnak, az Osztrák Köztársaságnak és a Svéd Királyságnak az Európai Unióhoz való csatlakozása következtében létrehozott kiegészítő jegyzőkönyve a Közösség nevében ezúton jóváhagyásra kerül.A kiegészítő jegyzőkönyv szövegét csatolták e határozathoz.2. cikkA Tanács elnöke felhatalmazást kap, hogy kijelölje a kiegészítő jegyzőkönyvnek a Közösséget jogilag kötelező aláírására jogosult személyt.Kelt Brüsszelben, 1995. július 24-én.a Tanács részérőlaz elnökP. Solbes Mira[1] HL L 171., 1973.6.27., 2. o.--------------------------------------------------


title: 2014/596/EU: Az Európai Parlament határozata ( 2014. április 3. ) az Európai Tengerészeti Biztonsági Ügynökség 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/251

         AZ EURÓPAI PARLAMENT HATÁROZATA
   (2014. április 3.)
   az Európai Tengerészeti Biztonsági Ügynökség 2012-es pénzügyi évre vonatkozó elszámolásának lezárásáról
   (2014/596/EU)
   AZ EURÓPAI PARLAMENT,

               —

               tekintettel az Európai Tengerészeti Biztonsági Ügynökség 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Tengerészeti Biztonsági Ügynökség 2012-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7–0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Tengerészeti Biztonsági Ügynökség létrehozásáról szóló, 2002. június 27-i 1406/2002/EK európai parlamenti és tanácsi rendeletre (4) és különösen annak 19. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0196/2014),

               1.

               jóváhagyja az Európai Tengerészeti Biztonsági Ügynökség 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Tengerészeti Biztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 165. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 208., 2002.8.5., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.